EkBass/fiwiki-20250220-pages-articles huggingface dataset:
Kyösti Pekonen

Kyösti Pekonen (s. 13. kesäkuuta 1947) on Helsingin yliopiston yleisen valtio- opin professori. Pekonen on tutkinut urallaan muun muassa politiikan symboleja ja merkkejä sekä politiikan taiteellista ilmentymistä ja edustamista estetiikan näkökulmasta. Nämä eivät ole olleet tyypillisiä aiheita perinteiselle politiikan tutkimukselle. Pekosen merkittäviä tutkimuskohteita ovat olleet myös kaupunkipolitologia, radikaali oikeisto sekä vallankäytön eri muodot. ==Teoksia== * Symbolinen modernissa politiikassa (1991) * Suomesta Euro-Suomeen: keitä me olemme ja mihin matkalla [Pertti Joenniemen ja Risto Alapuron kanssa] (1993) * Kohti uutta hallinta-ajattelua julkisessa hallinnossa? (1995) * Nuoret ja urbaani politiikka (1996) * Politiikka urbaanissa betonilähiössä (1998) * Eurovaalit Suomessa 1996: vaalihumusta päätöksenteon arkeen (toim.) [Tuomo Martikaisen kanssa] (1999) * Suomalaisen hallitsemiskäsitteistön historiaa (2005) * Valiokunnat lähikuvassa [Voitto Helanderin, Jouni Vainion ja Tapani Kuntun kanssa] (2007) * Puhe eduskunnassa (2011) == Kirjallisuus== * Tapani Kaakkuriniemi ja Juri Mykkänen: Politiikan representaatio (Valtiotieteellinen yhdistys, 2007) [juhlakirja 60-vuotisjuhlapäivän kunniaksi] ==Lähteet== ==Aiheesta muualla== * YLE Areena. YLE Puhe. Politiikkaradio: Eduskunta tyhjän puhumisen paikka? 27.5.2011 Luokka:Suomalaiset politiikan tutkijat Luokka:Helsingin yliopiston professorit Luokka:Vuonna 1947 syntyneet Luokka:Elävät henkilöt Luokka:Suomalaiset professorit
Cave (kappale)

Cave on brittiläisen rock-yhtyeen Musen single sen esikoisalbumilta Showbiz. Kyseessä on yhtyeen toinen single. Levy julkaistiin Britanniassa 6. syyskuuta 1999 kahden CD:n pakettina ja 7″ vinyylilevynä. Cave on ainoa Musen single, jota varten ei tehty promo-videota. == Kappaleet == == Aiheesta muualla == * Kappaleen sanoitukset Luokka:Musen kappaleet Luokka:Vuoden 1999 kappaleet
Maarja Kivi

Maarja Meriste-Kivi, o.s. Kivi, (s. 18. tammikuuta 1986 Tallinna), tunnetaan myös nimellä Marya Roxx, on virolainen muusikko ja laulaja, entinen Vanilla Ninja -yhtyeen jäsen. Hän asuu nykyisin Kaliforniassa, Yhdysvalloissa. Kivi avioitui vuonna 2004 entisen managerinsa Renee Meristen kanssa. Heidän esikoisensa syntyi 2004. == Laulajanura == Kiven laulajanura alkoi vuonna 2002, jolloin hän otti osaa Euroviisukarsintoihin kappaleellaan Dream. Samana vuonna hän liittyi päälaulajaksi Vanilla Ninjaan. Kivi jätti yhtyeen vuonna 2004 raskautensa takia. Hänen tilalleen Vanilla Ninjaan otettiin Triinu Kivilaan. Vuoden 2005 lopulla Kivi nousi uudelleen lavoille uudella, tummanpuhuvalla tyylillä. Ensimmäiseksi singlejulkaisuksi tuli kappale nimeltään Could You. Syyskuussa 2006 hän julkaisi toisen singlensä Shine It On. Maarjalle tuli kiistaa artistinimestään, sillä Maarja-nimeä on jo useita vuosia käyttänyt virolainen laulaja Maarja-Liis Ilus. Saman nimen arveltiin sekoittavan Maarja Kiven sekä Maarja-Liis Ilusin toisiinsa. Vuoden 2007 joulukuussa Maarja ilmoitti muuttavansa artistinimekseen Marya Roxx. == Diskografia == === Singlet === * Could You (helmikuu 2006) ** #35, Sveitsi ** #47, Saksa * Shine It On (syyskuu 2006) ** #37, Viro ** #48, Saksa ** #53, Itävalta * 21?! (helmikuu 2008) === Albumit === * Payback Time (elokuu 2009) == Lähteet == == Aiheesta muualla == * Virallinen sivu * Myspace * Maarja Kivistä kertovat uutiset Delfin sivuilla Luokka:Virolaiset laulajat Luokka:Vanilla Ninjan jäsenet Luokka:Vuonna 1986 syntyneet Luokka:Elävät henkilöt
Triinu Kivilaan

Triinu Kivilaan (s. 13. tammikuuta 1989 Viljandi) on virolainen laulaja, joka tuli tunnetuksi Vanilla Ninja -yhtyeestä. Kivilaan on toiminut myös mallina. Vuonna 2004 hän voitti toisen perintöprinsessan tittelin "Miss Modell 2004" -kisassa. Vuonna 2004 Kivilaan liittyi Maarja Kiven tilalle yhtyeeseen Vanilla Ninja. Hän oli yhtyeen jäsenille jo aiemmin tuttu, ja hän muistutti ulkoisesti paljon Maarjaa. Triinu oli mukana Vanilla Ninjan menestysalbumilla Blue Tattoo. Kyseiseltä albumilta julkaistu single "Cool Vibes" edusti Sveitsiä Eurovision laulukilpailussa 2005. Joulukuussa 2005 Triinu päätti jättää yhtyeen. 9. tammikuuta 2006 hän jätti Vanilla Ninjan virallisesti, koska hän päätti keskittyä enemmän omaan soolouraansa. Sen jälkeen Vanilla Ninja jatkoi kolmihenkisenä. Kivilaanin ensimmäinen albumi Now and Forever julkaistiin vuonna 2008. Albumilta julkaistiin singlet "Home", "Fallen", "Be With You" ja "Is It Me". == Aiheesta muualla == *Triinun Myspace *Virallinen foorumi Luokka:Virolaiset laulajat Luokka:Vanilla Ninjan jäsenet Luokka:Vuonna 1989 syntyneet Luokka:Elävät henkilöt
Lämminverinen ravihevonen

pienoiskuva|Lämminveriravuri radalla. Lämminveriset ravihevoset (lv-ravurit, "lämpöiset", "lämppärit") edustavat lämminveristä hevostyyppiä. Lämminverisiä ravihevosrotuja ovat amerikanravuri, ranskanravuri, orlovravuri ja venäjänravuri. Kutakin näistä roduista on jalostettu pitkälle mahdollisimman nopean ja kestävän ravihevosen aikaansaamiseksi. Erirotuiset lämminveriset ravurit kilpailevat yleensä samoissa lähdöissä, ja rotuja myös risteytetään keskenään. Lämminveriset ovat nopeimpia ravihevosia. Lämminverisiä ravihevosia näkee myös ratsukäytössä ja valjakkoajossa, joihin ne yleensä siirtyvät heikosti sujuneen ravikilpailu-uran jälkeen. Uudelleenkoulutettu lämminverinen ravuri on ratsuna tavallisesti liikennevarma ja kaikenlaiseen käsittelyyn tottunut, mutta sen rakenne ei sovellu esimerkiksi kouluratsastukseen yhtä hyvin kuin ratsuiksi jalostetuilla roduilla. Ravihevosen lihaksiston kehittyminen ratsastukseen sopivasti vie säännöllisellä harjoituksellakin useita kuukausia, ja moni entinen ravuri kärsii kilpauransa jäljiltä hankalista jalkavaivoista. Rauhallisen etenemisen ja ravikilpailuissa kielletyn laukkaamisen oppiminen voi olla vaikeaa. == Katso myös == * Raviurheilu == Lähteet == == Aiheesta muualla == * Lämminverinen ravihevonen Suomen Hippos ry:n verkkosivuilla Luokka:Hevostyypit Luokka:Ravihevosrodut
Alaston singulariteetti

Alaston singulariteetti on astrofysiikassa termi, jolla tarkoitetaan singulariteettia ilman tapahtumahorisonttia. Normaalisti mustalla aukolla on yksi tai kaksi tapahtumahorisonttia. Ensimmäinen, sisempi tapahtumahorisontti, on raja, jonka sisäpuolella pakonopeus ylittää valon nopeuden. Ulompi tapahtumahorisontti on niin sanottu stationäärisyysraja, jonka sisäpuolella kaikki aine on jatkuvassa pyörimisliikkeessä. Tapahtumahorisonttien väliin jäävää aluetta kutsutaan ergosfääriksi. "Schwarzschildin aukolla" on vain tapahtumahorisontti ja singulariteetti. Schwarzschildin aukko on pyörimätön. Mutta jos musta aukko pyörii tai sillä on sähkövaraus, syntyy myös sisempi tapahtumahorisontti. Jos sähkövaraus tai pyörimisnopeus on tarpeeksi suuri, tapahtumahorisontit siirtyvät toisiaan kohti. Teoriassa voi siis olla mahdollista, että tapahtumahorisontit kohtaavat, jolloin mustan aukon näkymätön "vaippa" katoaa ja singulariteetti tulee näkyviin. Todennäköisesti mustan aukon sähkövaraus ei voi olla näin suuri, mutta riittävän kova pyörimisnopeus on mahdollinen. Yhtään alastonta singulariteettia ei ole havaittu. == Lähteet == == Katso myös == * Musta aukko * Singulariteetti Luokka:Astrofysiikka Luokka:Mustat aukot
Vesi-ilmapallo

Vesi-ilmapallo on lateksikumista tehty ilmapallo, joka täytetään vedellä. Vesi-ilmapalloja käytetään käytännön piloissa ja vesisodassa. Vesi-ilmapallot hajoavat vasta osuessaan kohteeseen riittävän kovalla vauhdilla, ja muuten niitä voi käsitellä niiden hajoamatta. Vesi-ilmapallot ovat pienempiä ja osasta vesi-ilmapalloista tulee täytettyinä pallomaisempia kuin tavallisista ilmapalloista, jolloin niitä on helpompi heittää. Luokka:Pilailuvälineet Luokka:Ilmapallot
Marko Neuman

Marko Neuman on suomalainen muusikko. Hän on Candy Cane, Convocation, Dark Buddha Rising, Ural Umbo, Gazeless, Sum Of R, sekä Waste Of Space Orchestra yhtyeiden laulaja. Neuman on toiminut vierailevana laulajana lukuisilla eri levyillä. Neuman toimii myös yhtyeiden tuottajana studio-olosuhteissa. Neuman soittaa useita soittimia, ja hänen äänialansa on laaja. Marko Neuman on tunnettu teatraalisista ja kaoottisista live-esiintymisistä. Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Pörölänmäki

Pörölänmäki on kaupunginosa Suonenjoen etelä-osassa, Pieksämäentien varrella. Valtaosa pinta-alasta on metsää ja peltoa, joitakin järviä lukuun ottamatta. Pörölänmäen kylä rajautuu etelässä maakuntarajaan, joka on myös Pieksämäen kaupungin raja sekä Järvikylään, idässä Kansanjokeen ja Suurijärveen sekä Nuutilan kylään, lännessä Viipperon kylään ja pohjoisessa Kutumäen kylään. Kutunmäen ja Pörölänmäen alue on merkittävä seudulle ominaisen hyvin säilyneen kylärakenteen ja useiden kulttuurihistoriallisesti merkittävien tilakeskusten takia. Aluetta luonnehtivat pienialaiset, jyrkkärinteiset moreenikumpareet. Alueen eteläosassa on harjumuodostumia: selänteitä ja suppia. Kutujoki kiemurtelee kumpareiden lomitse leventyen kapeiksi laaksojärviksi. Suhteelliset korkeuserot ovat paikoitellen huomattavat. Kylien liepeillä alue on avointa tai puoliavointa maatalousmaisemaa. Harjualueella maisema on sulkeutunut. Mäkien koskemattomat laet ovat pääasiassa raivaamattomia kuusikoita. Yleisilmeeltään alue on edelleen eheää, mutta vaihtelevaa pienviljelymaisemaa, jota luonnehtivat jyrkkärinteiset kuusikkomäet, järvineen ja tilat rinnepeltoineen. ==Kirjallisuutta== *Hänninen, Riikka ym. (toim.): "Vielähä elät" : Pörölänmäen seudun kyläkirja. Pörölänmäen seudun kyläkirjapiiri, 2003. ISBN 952-91-6126-3. Luokka:Suonenjoen kaupunginosat
Carlos Alberto (jalkapalloilija, 1944)

Carlos Alberto Torres (17. heinäkuuta 1944 Rio de Janeiro – 25. lokakuuta 2016 Rio de Janeiro) oli brasilialainen jalkapalloilija, pelipaikaltaan puolustaja. Hän toimi maailmanmestaruuden voittaneen Brasilian maajoukkueen kapteenina vuoden 1970 MM-kisoissa. Hän kuului Yhdysvaltain National Soccer Hall of Fameen. Carlos Alberto aloitti uransa Fluminensessa 19-vuotiaana vuonna 1963. Vuonna 1966 hän siirtyi Pelen joukkuekaveriksi Santosiin. Vuonna 1974 brasilialainen palasi Fluminenseen ja auttoi joukkueen kahteen Campeonato Cariocan mestaruuteen. Kolme vuotta myöhemmin hän siirtyi Fluminensen arkkivihollisen Flamengon riveihin, josta tie vei Yhdysvaltoihin New York Cosmosiin. Cosmosissa Carlos Alberto auttoi yhdessä Pelen kanssa newyorkilaisjoukkueen kahteen NASL-mestaruuteen vuosina 1977 ja 1978. Vietettyään kauden California Surfissa hän palasi Cosmosiin vuonna 1982, jolloin juhli seuran paidassa jo kolmatta mestaruutta. Brasilian maajoukkuetta Carlos Alberto edusti 53 kertaa ja teki 8 maalia. Maaliskuussa 2004 Pele nimesi Carlos Alberton FIFA 100:aan eli luetteloon hänen mielestään 125 parhaasta tuolloin elävästä jalkapalloilijasta. Carlos Alberto valittiin myös jalkapallon 1900-luvun tähdistöjoukkueeseen (World Team of the 20th Century). Pelaajauransa jälkeen hän toimi valmentajana, osallistui erilaisiin tapahtumiin, veti kursseja ja toisinaan toimi televisiossa jalkapallokommentaattorina. == Lähteet == Luokka:Brasilialaiset jalkapalloilijat Luokka:Jalkapallon maailmanmestarit Luokka:FIFA 100 Luokka:Vuonna 1944 syntyneet Luokka:Vuonna 2016 kuolleet
Houghton (Michigan)

Houghton on noin 7 010 asukkaan (vuoden 2000 tilanne) kaupunki Michiganin osavaltion Yläniemimaalla Yhdysvalloissa. Houghton kuuluu sadan Yhdysvaltojen parhaan pikkukaupungin joukkoon. Houghton nimettiin Douglass Houghtonin mukaan. Kaupungin pinta-ala on 11,8 neliökilometriä. Houghtonin talvifestivaalit ovat kaupungin asukkaille tärkeä juhla: vuoden 2006 festivaaleilla kaupunki ja sen yliopisto rikkoi kolme maailmanennätystä: suurin lumipallo, suurin lumisota ja eniten ihmisiä tekemässä lumienkeleitä samassa paikassa. Festivaalien perinteisiin kuuluu myös rakentaa talo lumesta. == Aiheesta muualla == * Houghtonin kotisivu Luokka:Michiganin kaupungit
Anders Jormin

Anders Jormin (s. 1957 Jönköping) on ruotsalainen jazz-kontrabasisti, sovittaja ja yhtyeenjohtaja. Hän on työskennellyt lukuisten tunnettujen jazzartistien kanssa, kuten Bobo Stenson, Charles Lloyd, Tomasz Stanko, Don Cherry, Elvin Jones, Gilberto Gil, Lee Konitz, Joe Henderson, Kenny Wheeler ja Jon Balke. Jormin toimii improvisaatio-opetuksen professorina Göteborgin musiikkikorkeakoulussa. Hänet promovoitiin Sibelius-Akatemian kunniatohtoriksi vuonna 2003. ==Diskografia (yhtyeenjohtajana)== *Nordic lights (1984) *Eight pieces (1988) *Alone (1991), soololevy *Jord (1995). *Once (1996). *Silvae (1998). *Xeiyi (2000), soololevy *In winds, in light (2004) *Aviaja (2005) ==Aiheesta muualla== * Viralliset sivut Luokka:Ruotsalaiset jazzmuusikot Luokka:Ruotsalaiset kontrabasistit Luokka:Jazzkontrabasistit Luokka:Vuonna 1957 syntyneet Luokka:Elävät henkilöt
Epstein–Barrin virus

Epstein–Barrin virus eli EBV (tunnetaan myös nimellä human herpesvirus 4 (HHV-4)) on vaipallinen, gammaherpesviruksiin kuuluva DNA-virus, joka infektoi B-lymfosyyttejä ja jää piilemään niihin latentissa muodossa. EBV on tavallisimpia ihmisen viruksia ja lähes kaikki saavat tämän infektion elinaikanaan. Virus aiheuttaa mononukleoosia, joka on yleinen tauti nuoruusiässä (13–25-vuotiailla). Lapsilla EBV-infektio ei usein aiheuta lainkaan oireita. EBV liittyy kuitenkin myös syöpäkasvaimiin, joiden tutkimuksen yhteydessä se alun perin löydettiin 1960-luvulla. EBV-infektion ja MS-tautiin sairastumisen välillä on näytetty olevan yhteys. Vuonna 2022 Science-lehdessä julkaistun tutkimuksen mukaan EBV-taudin sairastaminen kasvattaa riskin sairastua MS-tautiin noin 32-kertaiseksi. Tutkimuksen lähteenä käytettiin Yhdysvaltojen armeijan potilastietoja (10 miljoonaa sotilasta, palveluksen aikana ilmenneitä MS-tautitapauksia 955). EBV tarttuu erityisesti limakalvokontaktissa, esimerkiksi suudellessa, mistä tauti on saanut lempinimen ”pusutauti”. Virus on nimetty sen vuonna 1964 löytäneiden ja kuvanneiden tutkijoiden M. Anthony Epsteinin ja Yvonne Barrin mukaan. Viruksen tunnistamiseen on saatavilla laitteita, joilla tulos on selvillä nopeasti. == Katso myös == * Kasvainvirus == Lähteet == * * *Huovinen, Meri, Peltola, Vaara, Vaheri, Valtonen, toim. Mikrobiologia ja infektiosairaudet, Duodecim, 2005. *Longitudinal analysis reveals high prevalence of Epstein-Barr virus associated with multiple sclerosis, Science 13.01.2022. Viitattu 14.tammikuuta 2022 == Aiheesta muualla == *National Center for Biotechnology Information (NCBI): ◦Human gammaherpesvirus 4 (Epstein-Barr virus), taxonomy Luokka:Herpesvirukset Luokka:Seulonnan keskeiset artikkelit
Konkordaatti

Konkordaatti eli valtiosopimus tarkoittaa valtion ja kirkon välistä sopimusta, vaikkakin sillä yleensä tarkoitetaan juuri valtion ja katolisen kirkon välistä sopimusta. Paikoin puhutaan myös paavin ja valtion välisestä sopimuksesta, koska yleensä juuri paavi solmii katolisen kirkon nimissä konkordaatin jonkin valtion kanssa. Nykyaikana eurooppalaisista valtiosta ainakin Puolalla, Saksalla ja Portugalilla on voimassa oleva konkordaatti katolisen kirkon kanssa. Erilaisia konkordaatteja olivat esimerkiksiksi Wormsin konkordaatti vuodelta 1122, Pius VII:n konkordaatti Napoleonin kanssa sekä Pius XII:n konkordaatti natsi-Saksan kanssa (ns. Valtakunnankonkordaatti). == Lähteet == * http://www.uskonnonvapaus.fi/hakusanat/konkordaatti.html Luokka:Katolisen kirkon historia
Australian vyörypilvi

Australian vyörypilvi on vyörypilveä muistuttava pilvimakkara, joka syntyy toisin kuin tavalliset vyörypilvet irrallisena järjestelmänä. Sen syntymiselle soveliaat olosuhteet on Pohjois-Australiassa Carpentarianlahdella. Siellä tästä itsenäisestä vyörypilvestä voi tulla tuhat kilometriä pitkä ja 1-2 km korkea, ja se voi liikkua 40 km/h nopeudella.Thompson R Morning Glory Australia Purjelentäjät käyttävät Australian vyörypilveä eräänlaiseen surffaamiseen pysytellen sen nousuliikkeen kohdalla. Hang Gliding on the The Morning Glory of the Gulf of Carpentaria (Purjelentoasiaa) == Lähteet == ==Aiheesta muualla== * Aerial Video Australia * DropBears.com * ABC Australia * Cloud Appreciation Society Luokka:Pilvet Luokka:Australian maantiede
Kid Abelha

Kid Abelha on brasilialainen pop-/rock-yhtye. Se sai alkunsa loppuvuodesta 1981 ja on tähän mennessä julkaissut toistakymmentä studioalbumia. Yhtyeen laulukieli on portugali. Kid Abelha esiintyi kotimaisena artistina ensimmäisessä Rock in Rio -show’ssa Rio de Janeirossa vuonna 1985. Yhtye on toiminnassa yhä, ja siitä on vuosien saatossa tullut Brasilian tunnetuimpia kotimaisia yhtyeitä. Kid Abelhan tämänhetkiset jäsenet ovat Paula Toller, George Israel ja Bruno Fortunato. Viimeinen muutos kokoonpanossa tapahtui vuonna 1986, jolloin Carlos Leoni erosi yhtyeen sisäisen riidan seurauksena. Yhtyeen levy-yhtiö oli vuoteen 2000 Warner, sen jälkeen Universal. == Albumit == * Seu espião (1984) * Educação sentimental (1985) * Tomate (1987) * Kid (1989) * Tudo é permitido (1991) * Iê iê iê (1993) * Meu mundo gira em torno de você (1996) * Autolove (1998) * Espanhol (1999) * Coleção (2000) * Surf (2001) * Pega vida (2005) == Aiheesta muualla == * Viralliset sivut. Luokka:Brasilialaiset rockyhtyeet
Elektroniaffiniteetti

Elektroniaffiniteetti on energia, joka vapautuu tai sitoutuu, kun kaasutilassa olevaan atomiin tai ioniin liittyy yksi elektroni. Jos saatu tulos on positiivinen arvo, energiaa sitoutuu ja jos saatu tulos on negatiivinen arvo, energiaa vapautuu.https://www.uef.fi/documents/12848/976554/kemian_+mallivastaukset2009jns.pdf Mitä negatiivisempi elektroniaffiniteettiarvo on, sitä helpommin elektroni liittyy atomiin. Negatiivisempi elektroniaffiniteetti kasvaa mentäessä alkuaineiden jaksollisessa järjestelmässä ylös ja oikealle. ==Elektroniaffiniteetit== Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit Alkuaineiden elektroniaffiniteetit ryhmä 1 2 3 4 5 6 7 8 9 10 11 12 13 14 15 16 17 18 jakso 1 H 73 He * 2 Li 60 Be * B 27 C 122 N * O 141 F 328 Ne * 3 Na 53 Mg * Al 42 Si 134 P 72 S 200 Cl 349 Ar * 4 K 48 Ca 1 Sc 18 Ti 8 V 51 Cr 65 Mn * Fe 15 Co 64 Ni 112 Cu 119 Zn * Ga 41 Ge 119 As 79 Se 195 Br 324 Kr * 5 Rb 47 Sr 5 Y 30 Zr 41 Nb 86 Mo 72 Tc * Ru 101 Rh 110 Pd 54 Ag 126 Cd * In 39 Sn 107 Sb 101 Te 190 I 295 Xe * 6 Cs 46 Ba 14 Lu 33 Hf ** Ta 31 W 79 Re * Os 104 Ir 150 Pt 205 Au 223 Hg * Tl 36 Pb 35 Bi 91 Po ** At ** Rn * 7 Fr 0,7 Ra 0,9 Lr ** Rf ** Db ** Sg ** Bh ** Hs ** Mt ** Ds ** Rg ** Cn ** Nh ** Fl ** Mc ** Lv ** Ts ** Og ** Alkuaineet, joiden elektroniaffiniteetin luullaan olevan noin nolla, on merkitty *. Alkuaineet, joiden elektroniaffiniteettiä ei tiedetä, on merkitty ** . Elektroniaffiniteetin yksikkö on kJ/mol . ==Lähteet== * Kaila, Meriläinen, Ojala, Pihko: Reaktio 2 – lukion kemia ISBN 951-26-5133-5 ===Viitteet=== Luokka:Kemialliset ominaisuudet
Maiasaura

Maiasaura (tarkoittaa ”Hyvää äitiliskoa tai imettäjäliskoa”) oli suuri kasvinsyöjädinosaurus Hadrosauri, joka kuului Hadrosauridae-heimoon, joka eli nykyisen Montanan osavaltion alueella noin 65–76,7 miljoonaa vuotta sitten myöhäisellaliitukaudella. == Löytöhistoria == Maiasauruksen löysi ensimmäisenä Laurie Trexler vuonna 1978 tuolloin hän löysi monia maljan muotoisia Maiasaurusten pesiä läheltä toisiaan. Löydetyt yksilöt eivät olleet täysikasvuisia vaan poikasia, jotka olivat vielä pesässä. Poikaset eivät voineet olla vastakuoriutuneita, koska ne olivat jo noin metrin pituisia yksilöitä. Alueelta löydettiin myös oksennettua kasviainetta, mikä voisi viita siihen, että emot toivat poikasilleen ruokaa. Lajin kuvasi myöhemmin Jack Horner, joka tuli tunnetuksi työssään Jurassic Park -elokuvien paleontologisena neuvonantajana ja Robert Makela. Tästä löydöstä asti on löydetty ainakin 200 yksilöä Maiasaurusta kaikista eri ikäryhmistä.vasen|pienoiskuva|262x262px|Maiasaurus pesän rekonstruktio. === Nimi === Se sai nimensä Maiasaura, koska pesät löydettiin Länsi-Montanan Two Medicine muodostumasta, joka on tullut tunnetuksi monen dinosauruksen pesimäalueena. Nimi ”Hyvä äitilisko” tulee siitä, että Maiasaurukset huolehtivat poikasistaan. == Kuvaus == Maiasaurukset ollaan arvioitu olevan noin 7–9 metrin pituinen, 4,6 metrin korkuinen ja painavan noin 3 000 kilogrammaa. Maiasaurus niin kuin monet muut Hadrosauridaen-heimoon kuuluneet lajit olivat ankannokkasauruksia, koska niiden suut muistuttivat nykyajan ankan nokkaa. Maiasaurus käveli neljällä ajalla ja oli kumminkin nopea jouksemaan. Se luullaan jopa kävelleen 40,2 kilometriä tunnissa. === Ravinto === Maiasaurus asui nykyisessä Montanan osavaltion tasangoilla puolikuivassa ilmastossa. Ne söivät suurimmaksi osaksi, havupuita ja saniaisia. == Paleoekologia == Maiasaurus eli noin 76,4 miljoonaa vuotta sitten. Maiasaurukset elivät muun muassa Troodonin ja Hypsilophodonin esimerkiksi Bampiraptor ja Daspletosaurus metsästivät Maiasauruksia. Maiasaurukset elivät liitukauden tasangoilla isoissa jopa 10 000 yksilön laumoissa Pohjois- Amerikassa ja palanneen jopa pesimäpaikoilleen. == Luokkitelu == Seuraavan kladogrammin julkaisi Alberto Prieto-Márquez vuonna 2013. == Lähteet == Luokka:Hadrosauridae
Hel Looks

Hel Looks on verkkosivusto, joka esittelee valikoitua helsinkiläistä katutyyliä. Kuvia on otettu kadulla ja klubeilla kesästä 2005 lähtien. Vuonna 2014 Jokinen perusti San Franciscoon sisarsivusto SF Looksin ja vuonna 2017 New Yorkiin NYC Looksin. Sivustoja ylläpitävät harrastuksenaan toimittaja- valokuvaaja Liisa Jokinen ja Sampo Karjalainen. Valokuvausharrastuksesta alkunsa saanut sivusto on laajennut valokuvanäyttelyksi asti. Idea sivustoon lähti mm. japanilaisista Fruits- ja Street-lehdistä. Vuoden 2012 kunnallisvaalien alla Hel Looks -blogista tehtiin parodiasivusto nimeltä Per- looks, jossa on kuvia perussuomalaisten silloisista kunnallisvaaliehdokkaista. == Lähteet == == Aiheesta muualla == * Hel Looks * SF Looks * NYC Looks Luokka:Muotisivustot Luokka:Helsingin kulttuuri
Kosminen Voima

Kosminen Voima on Marvel-kustantamon sarjakuvissa esiintyvä termi, jolla nimitetään universumin perustavanlaatuista, suunnattoman voimakasta energiaa Annihilation: Silver Surfer #2 (2006) . Voiman tunnetuin käyttäjä ja kenties sen primaarilähde on jumalvoimainen entiteetti Galactus, planeettojen tuhoaja. Kosminen Voima mahdollistaa Galactuksen manipuloivan loppumattomia kosmisia energioita miltei millä tavalla tahansa. Kosmisen Voiman käyttötarkoitus riippuukin pitkälti pelkästään käyttäjänsä mielikuvituksesta. Voiman avulla Galactus ja useat muut energian haltiat, kuten Galactuksen apulaiset ovat kyenneet mm. muokkaamaan fyysistä kokoaan Rom the Space Knight vol. 1 #27 , molekyylien välisiä sidoksia ja tätä kautta materian manipulaatiota Silver Surfer vol. 1 #1 , teleportaatiota galaksien mittaisilla etäisyyksillä, miltei läpäisemättömien voimakenttien luontia, telepatiaa Fantastic Four vol. 1 #242 , telekinesiaa Fantastic Four vol. 1 #49 ja universaalia laajennettua tietoisuutta. Marvel Super Heroes Secret Wars #9 . Kosmisella Voimalla Galactus on jopa luonut tietoista elämää Cosmic Powers Unlimited #2 ja herättänyt kuolleita henkiin Silver Surfer vol. 3 #76 . Hopeasurffarilla, samoin kuin muillakin Galactuksen apulaisilla on pieni osa Kosmista Voimaa. Tämän voiman he ovat saaneet itse Galactukselta ja apulaiset käyttävät voimaansa useimmiten murskaavan sädeiskun ominaisuudessa tai muokkaavat molekyylejä mielensä voimalla. Kosmisen Voiman synnyttämä raaka voima voi tuhota jopa planeettoja tai käytettynä hienovaraisesti, muuttamaan esimerkiksi kukan väritystä. Kosmisella Voimalla Hopeasurffarin tiedetään manipuloineen aikavirtoja ja nähneen taaksepäin menneisyyteen. Kosminen Voima voi myös parantaa haavoittuneita ja virvoittaa vahingoittuneiden yksilöiden elämänenergioita. On kuitenkin huomattava, että Kosmisen Voiman haltioilla on vain murto-osa niistä voimatasoista, jotka Galactuksella on. Galactus on ainoana olentona Marvel-universumissa todistanut olevansa Kosmisen Voiman kiistämätön herra ja kykenee riistämään toisilta olennoilta näiden Kosmiset Voimat. ==Lähteet== Luokka:Marvel-universumin käsitteet ja esineet en:Power Cosmic
Hawkwind Anthology

Hawkwind Anthology on kokoelma Hawkwindin live- ja studionauhoituksia vuosilta 1967–1982. Kokoelman koosti Dave Brock omista arkistoistaan. Tavallisen ns. Greatest Hits-kokoelman sijaan Brock halusi koostaa vaihtoehtoisen kokoelman harvinaisista studio- ja liveäänityksistä äänenlaadusta piittaamatta. Mukana on myös kappaleita Brockin uralta ennen Hawkwindia. Brock on kertonut, että yhtye ei saanut lainkaan rojalteja ja hänen mukaansa kokoelmaa on myyty hyvinDave Brock, Record Collector 1993. Kappaleet julkaistiin alun perin kolmen lp:n sarjoissa ja Castle Communications julkaisi kokoelman tupla-cd:nä vuonna 1998. Kokoelma on julkaistu myös nimillä Approved History of Hawkwind (1986) ja Acid Daze (1990). Myös Weird Tapes-kokoelmasarja sisältää osittain samaa materiaalia. == Kappaleet == Castlen julkaisema tupla-cd: CD 1: # Dealing With The Devil (Sonny Boy Williamson II) - 2:13 - (The Famous Cure 1967) # Bring It On Home (Willie Dixon) - 3:13 - (Dave Brock 1968) # Hurry On Sundown (Brock/Hawkwind) - 4:49 - (Hawkwind Zoo 1969) # Came Home (Hawkwind) - 2:11 - (Hawkwind Zoo 1969) # We Do It (Hawkwind) - 10:30 - (BBC-Sessio 19.4.1971) # Born To Go (Calvert/Brock) - 5:03 - (Roundhouse 13.2.1972) # Space Is Deep (Brock) - 8:30 - (Lontoo 30.12.1972) # You Shouldn't Do That / Seeing It As You Really Are (Turner/Brock) - 8:46 - (Lontoo 30.12.1972) # Announcements (Hawkwind) - 1:59 - (Lontoo 30.12.1972) # Earth Calling (Calvert) - 2:10 - (Lontoo 30.12.1972) # Motorhead (Kilmister) - 3:06 - (studio 1975) # Watchfield Festival (You Shouldn't Do That/Jam/Brainstorm (intro)) (Turner/Brock) - 11:48 - (Watchfield 23.8.1975) # Magnu (Brock) - 3:12 - (Sonic Assassins, Barnstaple 23.12.1977) # Angels Of Death (Brock) - 1:11 - (Sonic Assassins, Barnstaple 23.12.1977) # Hash Cake '77 (Brock) - 4:49 - (studio 1977) # Quark Strangeness And Charm (Calvert/Brock) - 2:38 - (Stonehenge 21.6.1977) CD 2: # Douglas In The Jungle (Brock/Bainbridge) - 6:53 - (Hawklords studio 1979) # British Tribal Music (Brock/Bainbridge/Swindells/King) - 3:54 - (Hawklords studio 1979) # High Rise (Calvert/House) - 5:40 - (Stonehenge 21.6.1977) # Spirit Of The Age (Calvert/Brock) - 7:59 - (St. Albans 8.12.1979) # Urban Guerilla (Calvert/Brock) - 6:29 - (St. Albans 8.12.1979) # Master Of The Universe (Turner/Brock) - 3:28 - (Lewisham 18.12.1980) # World Of Tiers (Bainbridge/Lloyd Langton) - 5:18 - (Lewisham 18.12.1980) # Who's Gonna Win The War (Brock) - 4:50 - (Glastonbury 20.6.1981) # Ghost Dance (Bainbridge/Turner) - 5:42 - (live 1982) Bonus-kappaleet: # * Silver Machine (Calvert/Brock) - 1:06 - (Live Seventy-Nine) #Time We Left (This World Today) (Brock) - 2:46 - (Palace Springs) #Needle Gun (Brock) - 4:11 - (Live Chronicles) #Wastelands Of Sleep (Tait/Brock) - 4:16 - (The Xenon Codex) #Out Of The Shadows (Buckley/Brock/Davey) - 4:46 - (Space Bandits) #Gimme Shelter (Jagger/Richards) - 5:37 - (It Is the Business of the Future to Be Dangerous) #Right To Decide (Brock/Davey) - 4:24 - (Electric Tepee) == Lähteet == Luokka:Vuoden 1985 kokoelma-albumit Luokka:Hawkwindin kokoelma-albumit Luokka:Hawkwindin konserttitallenteet
Tane Ikai

Tane Ikai (18. tammikuuta 1879 – 12. heinäkuuta 1995)http://infoweb.newsbank.com/iw- search/we/InfoWeb?p_action=doc&p;_topdoc=1&p;_docnum=1&p;_sort=YMD_date:D&p;_product=NewsBank&p;_text_direct-0=document_id=%28%200EB548AEB0113B27%20%29&p;_docid=0EB548AEB0113B27&p;_theme=aggdocs&p;_queryname=0EB548AEB0113B27&f;_openurl=yes&p;_nbid=E65V54XOMTMzNzcxNTA0Ni40NTM3MTI6MToxMDoxMjguMTIuMC4w&&p;_multi=TLWB oli Japanin historian neljänneksi tai viidenneksi vanhin sekä maailman historian kolmanneksitoista tai neljänneksitoista vanhin ihminen. Epävarmuuden järjestyksessä selittää Shigechiyo Izumin (väitetysti 120) kiistelty asema maailman toiseksi vanhimpana ihmisenä. Ikai eli 116 vuotta ja 175 päivää. Hän on kiistatta historian neljänneksi iäkkäin tunnettu japanilainen ja aasialainen nainen. Hän ei kuitenkaan koskaan ollut maailman vanhin elossa oleva ihminen, sillä Jeanne Calment eli vuoteen 1997. Japanilaisista ja aasialaisista häntä vanhemmaksi ovat eläneet todistetusti ainoastaan Misao Ōkawa, joka kuoli 1. huhtikuuta 2015 117 vuoden ja 27 päivän iässä, Nabi Tajima, joka kuoli 21. huhtikuuta 2018 117 vuoden ja 260 päivän iässä, Chiyo Miyako, joka kuoli 22. heinäkuuta 2018 117 vuoden ja 81 päivän iässä, sekä Kane Tanaka, joka kuoli 19. huhtikuuta 2022 119 vuoden ja 107 päivän iässä. Ikai menehtyi munuaisvaurioon vuonna 1995. ==Lähteet== Luokka:Yli 110-vuotiaiksi eläneet japanilaiset Luokka:Vuonna 1879 syntyneet Luokka:Vuonna 1995 kuolleet
Steve Rogers

Steve Rogers -nimeä kantavat muun muassa seuraavat henkilöt: * Steve Rogers (s. 1949), yhdysvaltalainen baseballpelaaja * Steve Rogers (1954–2006), australialainen rugbypelaaja * Steve Rogers, Kapteeni Amerikan alter ego * Steve Rogers (s. 1959), englantilainen näyttelijä * Steve Rogers, yhdysvaltalainen ammattilaiskeilaaja
Laihian Lujattaret

Laihian Lujattaret on entinen laihialainen naisten lentopallon SM-liigassa pelannut joukkue. Joukkue nousi SM-liigaan 2005, ja sen nimeksi tuli Laihian Lujattaret. Lujattarilla oli myös junioritoimintaa, Suomen toiseksi suurin junioriseura Laihian Luja. Laihian ensimmäinen liigakausi oli vielä totuttelua liigaan ja kaudella 2007-2008 Lujattarien tavoite on mitali. Kolmen vuoden tavoitteiksi tehtiin vuonna 2005 nousu SM-liigaan ja säilyttää siellä paikka ilman karsintoja ensimmäisellä kaudella ja viimeiseksi eli kolmanneksi vuodeksi on asetettu tavoitteeksi SM-mitali. Kauden 2009 päätteeksi joukkue putosi pääsarjasta tehden konkurssin. Seuran paikan ykkössarjassa otti Laihian Luja. Lujattaria valmentaa entinen Lujan pelaaja Katarina Järvinen, joka on ainoa naisvalmentaja koko SM-liigassa. Luokka:Suomalaiset lentopalloseurat Luokka:Laihia
Haukiputaan Pallo

Haukiputaan Pallo ry (HauPa) on vuonna 1993 perustettu jalkapallon erikoisseura nykyisin Oulun kaupunkiin kuuluvalta Haukiputaalta. HauPan miesten edustusjoukkue on pelannut parhaimmillaan Kakkosessa kausina 2000 ja 2011–2012. Seuran A-juniorit pelasivat kaudella 2010 SM-sarjaa. Vuonna 2007 seurassa toimi 16 joukkuetta, 372 rekisteröityä pelaajaa sekä noin 1 000 jäsentä. HauPan kasvatit Henri Hanhela, Juuso Haapala, Jesse Leppänen ja Lassi Nurmos ovat pelanneet Suomen poikamaajoukkueissa. Lisäksi HauPa kasvatti Samuli Hölttä on allekirjoittanut pelaajasopimuksen 2024 Veikkausliigassa pelaavan AC Oulun kanssa. HauPalla on Haukiputaan Annalankankaalla oma halli, joka soveltuu lähinnä harjoitteluun pienen kokonsa vuoksi. Hallissa on kuitenkin tekonurmi, mikä parantaa harjoitteluolosuhteita. == Lähteet == == Aiheesta muualla == * Seuran sivusto Luokka:Suomalaiset jalkapalloseurat Luokka:Haukiputaan urheilu Luokka:Vuonna 1993 perustetut urheiluseurat
Giovanna Amati

Giovanna Amati (s. 20. heinäkuuta 1959 Rooma, Italia) on italialainen entinen Formula 1 -kuljettaja ja viimeisin sarjassa kilpaillut nainen. ==Ura== Amatin kilpa-autoilijan ura alkoi 1980-luvulla Italian Formula 3-sarjasta, kun hän sai vaikutteita Elio de Angelikselta. Vuosina 1987–1991 hän ajoi Formula 3000-sarjassa, jossa usein karsiutui kilpailuista. Vuonna 1992 Amati sai Formula 1 -kuljettajasopimuksen Brabham-tallista, kun alkuperäisen kuljettajaehdokkaan Akihiko Nakayan ajamaa Japanin Formula 3000-sarjaa ei laskettu mukaan superlisenssin vaatimuksiin. Amati osallistui autolla kolmeen Formula 1 -kilpailuun, joista tulokseksi jäi kolme karsiutumista. Brasilian GP:n jälkeen Amatin paikalle palkattiin Damon Hill. Amati kuitenkin jatkoi kilpailemista muissa sarjoissa, kunnes siirtyi lehdistö- ja televisiotehtäviin. F1-sarjan jälkeen Amati ajoi Porsche Supercupia vuonna 1993 ja kestävyysajoja 1990-luvun lopussa kohtalaisella menestyksellä. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus Brabham RSA DNQ MEX DNQ BRA DNQ ESP SMR MON CAN FRA GBR GER HUN BEL ITA POR JPN AUS 0 NC ==Muuta== Amati siepattiin nuorena ja hänestä vaadittiin lunnaita, koska hän kuului merkittävään roomalaiseen teollisuussukuun. == Lähteet == Luokka:Italialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Porsche Supercup -kuljettajat Luokka:Vuonna 1959 syntyneet Luokka:Elävät henkilöt
Kuuskajaskari

Kuuskajaskari on 26,5 hehtaarin kokoinen saari Rauman saaristossa. Saarella sijaitsee merivalvonta sekä tulenjohtotorni ja entinen rannikkotykistön linnake. Linnake on toiminut rauhan aikana vain koulutus- ja puolustuslinnakkeena. Sillä ei ollut osuutta talvi- ja jatkosodan puolustustaisteluissa. == Nimen alkuperä == Nimistöntutkijoiden mukaan saaren nimen lähtökohtana on asu Kuusi-kajas-kari, jossa kajas tarkoittaa kajavaa eli lokkia, ja nimi siis merkitsee ”kuusta kasvavaa lokkiluotoa”. Vastaavasti läheinen Kallikajaskari on ”kallioinen lokkiluoto”. == Luonto == Sotilaskäyttö on antanut oman leimansa saaren luonnolle. Saarella on rehevä puusto sekä kasvillisuutta, joka on menestynyt sotilaiden tallaamilla alueilla.Ajan jäljet Rauman seudulla 2008 ==Aika linnakkeena== Toimiessaan linnakkeena saari kuului Turun Rannikkotykistörykmentin organisaatioon. Viimeisiä linnakkeen päälliköitä oli majuri Lauri Poromaa. Linnake muutettiin valmiuslinnakkeeksi vuonna 1996. Saapumiserä I/96 kotiutui 19. lokakuuta 1996, jolloin myös tähystys- ja sääasemien toiminta lakkasivat. Varusmiesten poistuttua Kuuskajaskari muuttui vartiolinnakkeeksi.https://www.hs.fi/kotimaa/art-2000003558533.html Myöhemmin valtion kiinteistöyhtiö Kapiteeli laittoi linnakesaaren myyntiin. == Katso myös == * Kuljetusvene K-8 ja sen onnettomuus Rauman satamassa 1964 ==Lähteet== ==Aiheesta muualla== * * Luokka:Rauman saaret Luokka:Suomen rannikkolinnakkeet
Kari Lautjärvi

Kari Juhani Lautjärvi (s. 8. tammikuuta 1955 Espoo) on suomalainen asianajaja. Hän on ollut asianajotoimisto Dittmar & Indreniuksen osakas vuodesta 2011 alkaen. Kari Lautjärvi on valmistunut oikeustieteen kandidaatiksi vuonna 1981 ja saanut auskultoituaan varatuomarin arvon vuonna 1983. Hän suoritti LL.M -tutkinnon Harvardin yliopistossa Yhdysvalloissa 1986. Oikeustieteiden tohtoriksi hän väitteli Helsingin yliopistosta vuonna 2015. Lautjärven väitöskirja käsittelee välipääomarahoitusinstrumentteja. Lautjärvelle myönnettiin laamannin arvonimi vuonna 2017.Tasavallan presidentin 1.12.2017 myöntämät arvonimet (58 kpl) Lautjärvi on toiminut vuosina 1983–2011 lakimiehenä, asianajajana tai osakkaana asianajotoimistoissa Procope & Hornborg Oy, Heikki Haapaniemi Oy ja Hannes Snellman Oy. Lautjärvi on muun muassa Crisis Management Initiative -järjestön (CMI) hallituksen jäsen. Hän toimi pitkään Suomen Asianajajaliiton luottamustehtävissä, viimeksi puheenjohtajana vuosina 2004–2007. Vuonna 2015 hänet valittiin asianajajaliiton säätiön hallituksen puheenjohtajaksi. Opiskeluaikanaan Lautjärvi on toiminut SYL:n hallituksen jäsenenä 1979, HYY:n hallituksen jäsenenä ja varapuheenjohtajana 1976–77. Hän toimi myös RUK:n kurssin 167 oppilaskunnan puheenjohtajana vuonna 1981. == Lähteet == Luokka:Suomalaiset asianajajat Luokka:Vuonna 1955 syntyneet Luokka:Elävät henkilöt
Christophe Beck

Christophe ”Chris” Beck (s. 1972 Montreal) on kanadalainen elokuvasäveltäjä, joka on säveltänyt musiikkia myös joihinkin televisiosarjoihin. Beck on kotoisin Montrealista, Kanadasta. Viisivuotiaana hän alkoi ottaa pianotunteja ja 11-vuotiaana hän oli jo perustanut oman yhtyeensä nimeltään Chris and The Cupcakes, jolle hän itse kirjoitti kappaleita. High schoolissa Beck opiskeli muun muassa huilun ja saksofonin soittoa sekä esiintyi rockyhtyeissä. Hän jatkoi musiikkiopintojaan Yalen yliopistossa, missä hän tajusi haluavansa musiikin esittämisen sijaan vain säveltää sitä. Yalen lisäksi Beck opiskeli kalifornialaisessa Thorntonin musiikkikoulussa. Beck on urallaan säveltänyt musiikkia muun muassa televisiosarjaan Buffy, vampyyrintappaja. Hän oli mukana sarjassa sen toiselta tuotantokaudelta alkaen ja esiintyi kerran itsekin sarjassa sen neljännen kauden viimeisessä jaksossa. Hän esitti erään yhtyeen jäsentä. Hän voitti Emmy-palkinnon työstään sarjassa. Beckin säveltämiin elokuviin kuuluvat muun muassa Anna palaa! (2000), American Pie: The Wedding (2003), Karvinen (2004), Elektra (2005), Kauhea kankkunen (2009), R.I.P.D. – Haamukytät (2013), Ant-Man (2015), Tenavat-elokuva (2015), Trolls (2016) ja Ant-Man and the Wasp (2018). ==Lähteet== ==Aiheesta muualla== * Luokka:Kanadalaiset säveltäjät Luokka:Vuonna 1972 syntyneet Luokka:Elävät henkilöt
Ruisvehnä

Ruisvehnä eli Tritikali on viljelykasvi, joka on vehnän ja rukiin risteytys. Sitä käytetään lähinnä rehuna.http://www.ceja.educagri.fr/fin/enseignant/livret%202/gcultfi_3.pdf Ruisvehnässä yhdistyvät vehnän ja rukiin parhaat puolet: runsassatoisuus sekä kestävyys kuivuutta ja tuholaisia vastaan, myös ravintoarvot ovat normaalia vehnää paremmat. Vaikka ruis ja vehnä risteytettiin jo 1800-luvulla, siementen steriiliyden takia sen viljely on jäänyt vähäiseksi. Ongelma on ratkaistu kolkisiinikäsittelyllä. ==Lähteet== Luokka:Heinäkasvit Luokka:Viljat Luokka:Risteymät
Lucien Van Impe

Lucien Van Impe (s. 20. lokakuuta 1946 Mere) on belgialainen entinen maantiepyöräilijä, yksi kaikkien aikojen parhaista mäkiajajista ja Ranskan ympäriajon voittaja vuonna 1976. Hän ajoi ammattilaisena vuodet 1969-1987. ==Saavutukset== *Ranskan ympäriajo **1969 Kokonaiskilpailun 12. sija **1970 Kokonaiskilpailun 6. sija **1971 Kokonaiskilpailun 3. sija, mäkikilpailun voitto **1972 Kokonaiskilpailun 4. sija, mäkikilpailun voitto, 12. etapin voitto **1973 Kokonaiskilpailun 5. sija, 12(b). etapin voitto **1974 Kokonaiskilpailun 18. sija **1975 Kokonaiskilpailun 3. sija, mäkikilpailun voitto, 14. ja 18. etapin voitto **1976 Kokonaiskilpailun voitto, 14. etapin voitto **1977 Kokonaiskilpailun 3. sija, mäkikilpailun voitto, 15(b). etapin voitto **1978 Kokonaiskilpailun 9. sija **1979 Kokonaiskilpailun 11. sija, 16. etapin voitto **1980 Kokonaiskilpailun 16. sija **1981 Kokonaiskilpailun 2. sija, mäkikilpailun voitto, 5. etapin voitto **1983 Kokonaiskilpailun 4. sija, mäkikilpailun voitto, 19. etapin voitto **1985 Kokonaiskilpailun 27. sija *Italian ympäriajo **1982 Kokonaiskilpailun 4. sija, mäkikilpailun voitto **1983 Kokonaiskilpailun 9. sija, mäkikilpailun voitto, 11. etapin voitto **1984 Kokonaiskilpailun 7. sija **1985 Kokonaiskilpailun 13. sija *Espanjan ympäriajo **1979 Kokonaiskilpailun 5. sija, 15. etapin voitto **1986 Kokonaiskilpailun 11. sija *Sveitsin ympäriajo **1977 Kokonaiskilpailun 2. sija, 7. ja 8. etapin voitto **1980 Mäkikilpailun voitto *Tour de Romandie **1971 Mäkikilpailun voitto **1972 Kokonaiskilpailun 2. sija **1973 Kokonaiskilpailun 2. sija, 3. etapin voitto *Dauphiné Libéré **1972 Kokonaiskilpailun 3. sija **1975 Mäkikilpailun voitto **1976 Mäkikilpailun voitto **1977 Kokonaiskilpailun 3. sija, mäkikilpailun voitto, 6. etapin voitto *Midi Libre **1976 Kokonaiskilpailun 2. sija, 4(b). etapin voitto *MM- kilpailut **1975 Ammattilaisten MM-kilpailun 9. sija *Liège-Bastogne-Liège **1979 6. sija *Belgian maantiepyöräilymestaruuskilpailut **1983 Mestari ==Lähteet== * Saavutukset memoire du cyclisme -tietokannasta Luokka:Belgialaiset maantiepyöräilijät Luokka:Ranskan ympäriajon voittajat Luokka:Vuonna 1946 syntyneet Luokka:Elävät henkilöt
Laihian monitoimikeskus

Laihian monitoimikeskus on urheiluhalli Laihialla. Halli valmistui 2007 ja avaijaiset pidettiin 30. elokuuta Suomen lentopallomaajoukkueen pelattua harjoitusmaaottelun Espanjan lentopallomaajoukkuetta vastaan. Hallin kapasiteetti on vähän yli tuhat ihmistä. Halli on Laihian Lujattarien kotihalli. Monitoimikeskusta oltiin suunniteltu Laihialle pitkään, mutta vasta Laihian Lujattarien nousu Lentopallon SM-liigaan 2006 käynnisti hallin suunnittelun ja lopulta rakentamisen. ==Lähteet== Luokka:Laihian rakennukset ja rakennelmat
Dr. Mario (videopeli)

Dr. Mario () on Nintendon kehittämä pulmapeli. Peli on julkaistu Nintendo Entertainment System -pelikonsolille vuonna 1991. Peli kuuluu kategoriaan pulmapelit. Peli julkaistiin myöhemmin Super Nintendo Entertainment System -konsolille Tetris-pelin kanssa samalle pelimoduulille 16-bittisinä uudelleenmuokattuina. Pelimoduuli sisälsi myös näiden kahden pelin sekoitetun aikarajallisen kilpailun kahdelle pelaajalle. == Pelaaminen == Peliä voi pelata yksi tai kaksin. Kaksinpelissä pelaajat pelaavat toisiaan vastaan. Peli muistuttaa suurimmaksi osaksi Tetristä: Dr. Mario -niminen hahmo heittää lääkekapseleita, jotka pelaajan tulee järjestää riviin tuhotakseen pelialuetta valtaavat virukset. Punaiset lääkkeet tuhoavat punaisia viruksia, keltaiset keltaisia ja siniset sinisiä. Lääkekapselit voivat liikkua kolmella eri nopeudella. Pelialue puolestaan muistuttaa lääkepulloa. Pelatessa voi kuunnella kahta eri musiikkia: Feveria (suom. kuume) tai Chillia (suom. vilustuminen). Musiikin voi myös halutessaan ottaa pois käytöstä. == Aiheesta muualla == * Luokka:Mario-pelit Luokka:Pulmapelit Luokka:Nintendo Entertainment System -pelit Luokka:Vuoden 1991 videopelit Luokka:Nintendon julkaisemat videopelit
Ruisvirna

Ruisvirna (Vicia villosa) on virnojen sukuun kuuluva viljelyskasvi, jota viljellään myös Suomessa viherrehuksi ja kesantopelloilla.Ruisvirna K-maatalous Ruisvirna on puolimetrinen, yksi- tai kaksivuotinen kasvi jolla on violetit kukat. Se kasvaa Keski- ja Etelä-Euroopassa. Ruisvirnalla on useita alalajeja, joita suomeksi on nimetty peltoruisvirna (subsp. villosa), myllyruisvirna (subsp. varia) ja espanjanruisvirna (subsp. ambigua). == Lähteet == == Aiheesta muualla == * Suomen Lajitietokeskus: Ruisvirna (Vicia villosa) * ITIS: Vicia villosa * United States Department of Agriculture (USDA): Vicia villosa * Flora of China: Vicia villosa Luokka:Virnat
Rumble

Rumble on suomalainen komediapainotteinen road movie vuodelta 2002. Sen on ohjannut Jani Volanen ja käsikirjoittanut Jari Nissinen. Rumble on saanut kulttimainetta karkeudellaan ja levottomuudellaan.DVD-julkaisun takakansi == Sisältö == Neljä ikääntyvää teddyrokkaria - Leo, Mäkinen, Ake ja Pera - matkustaa kesäisen päivän ja yön Suomen maaseudulla punaisella vuoden 1960 avo-Cadillacilla juoden alkoholia. Lisäksi he saavat päähänsä muun muassa tilata pizzaa suoraan liikkuvaan autoonsa, metsästävät kadonnutta nahkarotsia, ostavat viinaa venäläiseltä rekkakuskilta ja telovat poliisipartion. Sivuosista tärkein on Sami, jonka nelikko kaappaa mukaansa avoauton takaluukkuun. == Arvio == Tommi Partanen arvioi Rumblen "rosoiseksi roadmovieksi" ja kutsui sitä "kaurismäkeläisen pateettisuuden käänteismaailmaksi". Taitava kameratyöskentely onnistuu pitämään hyvän maun rajoja sivuavan elokuvan rajan paremmalla puolella. == Julkaisut == Rumble sai ensi-iltansa Helsingissä vuonna 2002 Rakkautta ja Anarkiaa -festivaaleilla. Televisiossa YLE TV1 esitti sen ensimmäisen kerran 2003. PAN Vision Publishing Oy julkaisi Rumblen DVD:nä vuonna 2008. Elokuvan ääni on Dolby Digital 5.1. == Näyttelijät == == Musiikki == * Gene Vincent & His Blue Caps: B-I-Bickey-Bi, Bo-Bo-Go * The Johnny Otis Show: Willie And The Hand Jive * Johnny Burnette & The Rock'n Roll Trio: The Train Kept A'Rollin * Don & Dewey: Koko Joe * Roy Orbison & Teen Kings: Go! Go! Go! * Augie Rios: Linda Lou * Elvis Presley: Blue Moon * Freddie Cannon: Tallahassie Lassie * Sandy Nelson: Let There Be Drums * The Flamingos: I Only Have Eyes For You * Ray Sharpe: Linda Lu * Thurston Harris: Little Bitty Pretty One * Ronnie Dee: Action Packed * Ronnie Self: Bop-A-Lena * Jackie Morningstar: Rockin' In The Graveyard * The Teen Queens: Eddie My Love * Shep And The Limelites: Daddy's Home * Lord Dent & His Invaders: Wolf Call * The Wailers: Mau Mau * The Capris: There's A Moon Out Tonight * The Jive Bombers: Bad Boy == Lähteet == Luokka:Vuoden 2002 suomalaiset elokuvat Luokka:Suomalaiset lyhytelokuvat Luokka:Suomalaiset road moviet
Englanninraiheinä

Englanninraiheinä (Lolium perenne) on raiheinien sukuun kuuluva heinäkasvi. Se on leveälehtinen ja nopeakasvuinen, mutta sillä on huono talvenkestävyys. Englanninraiheinää käytetään nurmikoiden siemenseoksissa siksi, että nurmikko alkaisi vihertää nopeasti.Puutarha.net Se leviää myös kasvullisesti tasaisena mattona, joka ei kuki eikä siemennä.Den virtuella floran: Engelskt rajgräs (Lolium perenne L.) Englanninraiheinää esiintyy luonnonvaraisena Euroopassa, Aasiassa ja Pohjois-AfrikassaIbiblio, mutta sitä viljellään kuitenkin ympäri maailman, myös SuomessaNurmiyhdistys. == Lähteet == == Aiheesta muualla == * Suomen Lajitietokeskus: Englanninraiheinä (Lolium perenne) * Kasviatlas 2021: Englanninraiheinän (Lolium perenne) levinneisyys Suomessa * Pinkka – Lajintuntemuksen oppimisympäristö: Englanninraiheinä (Lolium perenne) * Valokki – Nettikasvio: Englanninraiheinä (Lolium perenne) * Integrated Taxonomic Information System (ITIS): Lolium perenne * Flora of North America: Lolium perenne * Flora of China: Lolium perenne Luokka:Raiheinät Luokka:Nurmiheinät
Idänkattara

Idänkattara eli rehukattara (Bromus inermis, syn. Bromopsis inermis) on nurmiheinä, jota viljellään myös Suomessa. Se ei ole rehuarvoltaan yhtä hyvä kuin timotei, mutta sadon määrä on suunnilleen sama. Koska rehukattara kehittyy keväällä nopeasti, se sopii etenkin Pohjois-Suomeen.MTT: Turvesoiden jatkokäyttö kotieläintuotannossa (s.16) == Ulkonäkö ja koko == Idänkattara kasvaa enintään 1,2 metrin korkuiseksi. Se voi muodostaa maarönsyin laajoja tiheitä kasvustoja. Sen lehdet ovat pehmeät ja 5–9 millimetriä leveät. Lehdet sijaitsevat kahdessa rivissä. Kukintona on kartiomainen röyhy, jossa on violetteja, lähes tasasoukan pitkulaisia tähkylöitä. Rehukattara on villinä kasvavan idänkattaran viljelymuoto.Den virtuella floran: Foderlosta == Lähteet == Luokka:Kattarat Luokka:Nurmiheinät
Italianraiheinä

Italianraiheinä (Lolium multiflorum) on raiheinien sukuun kuuluva yksi- tai kaksivuotinen heinäkasvi. Se kasvaa metrin mittaiseksi, ja sen lehdet ovat jopa 10 mm leveät. Sen voi erottaa englanninraiheinästä (Lolium perenne) suuremman kokonsa avulla ja tarkastelemalla juuri puhjenneita lehtiä; italianraiheinällä ne ovat laskostuneet vekkimäisesti, kun taas englanninraiheinällä ne ovat rullalla.Plant identification Italianraiheinä on myös Suomessa viljeltävä nopeakasvuinen ja kaikilla maalajeilla menestyvä nurmiheinä. Sen alalajia westerwoldinraiheinää (Lolium multiflorum subsp. westerwoldicum) suositellaan viljeltäväksi erityisesti Pohjois-Suomessa aikaisemman satonsa vuoksi. == Lähteet == == Aiheesta muualla == * Pinkka, Lajintuntemuksen oppimisympäristö: Italianraiheinä (Lolium multiflorum) Versotunnistus. * Pinkka, Lajintuntemuksen oppimisympäristö: Italianraiheinä (Lolium multiflorum) Siementunnistus. * Kassu – Kasvien suomenkieliset nimet: Italianraiheinä (Lolium multiflorum) * Suomen Lajitietokeskus: Italianraiheinä (Lolium multiflorum) * ITIS: Lolium multiflorum * United States Department of Agriculture (USDA): Lolium perenne subsp. multiflorum * Flora of China: Lolium multiflorum Luokka:Raiheinät Luokka:Nurmiheinät
Dynamic Arts Records

Dynamic Arts Records on suomalainen metallimusiikkia julkaiseva levy-yhtiö. ==Dynamic Arts Recordsin yhtyeet== * Calvarium * Dead Shape Figure * Deathbound * Deathchain * Impaled Nazarene * Masterstroke * Morian * Napoleon Skullfukk * Scorngrain * Sear * Shade Empire * Silentium * Urn * Verjnuarmu ==Dynamic Arts Recordsilla ennen olleita yhtyeitä== * Machine Men ==Aiheesta muualla== *www.dynamicartsrecords.com Luokka:Suomalaiset metallimusiikin levy- yhtiöt Luokka:Black metal -levy-yhtiöt Luokka:Death metal -levy-yhtiöt
Sarveispiisienet

Sarveispiisienet (Demospongiae) on suurin kolmesta nykyisestä sienieläinten luokasta. Niiden tukiranka koostuu pienistä neulasista ja piikeistä, joiden materiaalina on pii. Luokkaan kuuluu noin 95 % kaikista tunnetuista nykyisin elävistä sienieläimistä, noin 5 000 lajia ja 600 sukua. Suurin osa elää meressä, mutta muutamat ovat sopeutuneet elämään makeissa vesissä. Sarveispiisienien ruumiin muoto ja väritys vaihtelee hyvin paljon. Pienimmät ovat parimillisiä, suurimmat yli kaksi metriä pitkiä.Animal Diversity Web == Lähteet == == Aiheesta muualla == *Laji.fi: Sarveispiisienet (piisienet) – Demospongiae *iNaturalist: Sarveispiisienet Demospongiae *UniProt: Taxonomy - Demospongiae *Global Biodiversity Information Facility (GBIF): Demospongiae *